钦定古今图书集成/历象汇编/庶征典/第034卷 > 《回回历》 > 人事应验
## 钦定古今图书集成/历象汇编/庶征典/第034卷 > 《回回历》 > 人事应验

人间祸福，取本年安命宫旺星为主，当年吉星从旺
星断。命在定宫，主一年二体宫，主上下半年转宫，以
四季断。

《安命》：在昼太阳为主，并十宫及十宫主。星在夜太阴
为主，并十宫及十宫主。

人间一岁之事，以本年命宫，取有力之星为主，并太
阴为主。

臣、宰、吏人、使臣，水星贤人、君子，木星名望、故家，老人、农人，土星军官及军旅器务，火星阴人、乐人，金星快行人及使臣、太阴，各以星辰衰旺断其人之吉凶。

若命宫数至小限，有吉凶星，其吉凶亦以此类推论。人身体安宁，本星得本体之力。宫贵兴旺，本星得相照之力。福禄并财，本星并得本体相照之力。经商财利二宫并二宫及福德箭所在宫，与命宫及命宫主星相照，有顺受之力。

庙旺度数，其季即主高贵兴旺。

《福德箭》及聪明远识之箭，其宫主星及三合主星在
吉位，吉。照吉，反是不吉。